**MLIN – MAJIĆ d.o.o.**

***za proizvodnju, promet i trgovinu***

***Titova bb, Odžak 76290, Bosna i Hercegovina***

**U V J E T I P R I J E M A I O T K U P A**

**P Š E N I C E R O D - 2 0 2 5**

Obavještavamo poslovne partnere i individualne poljoprivredne proizvođače da će Mlin Majić d.o.o. vršiti otkup pšenice rod 2025.

**UVJETI PRIJEMA:**

Zaprima se obračunska količina po utvrđenoj kvaliteti i količini od strane stručnog osoblja poduzeća Mlin Majić i proizvođača ili njegovog predstavnika na mjestu i u trenutku prijema robe.

Obračun pšenice na standardni kvalitet vrši se u odnosu na sljedeći nivo parametara kvalitete:

* Prijem do **14,5%** vlage (ako je sadržaj vlage do **13%** neće se vršiti bonifikacija)
* Sadržaj primjesa određivat će se prilikom prijema pšenice
* Proteini preko 15, hektolitar min. 80 kg/hl i/ili zadovoljavajući rezultati reologije (Premium klasa)
* Proteini od 13,5 do 15 i hektolitar min. 80 kg/hl (I. Klasa)
* Proteini od 12,0 do 13,4 i hektolitar min. 78 kg/hl (II. Klasa)
* Proteini od 10,5 do 11,9 i hektolitar min 76 kg/hl (III. Klasa)
* Protein ispod 10,5 ili hektolitar ispod 76 kg/hl (IV Klasa)

Pšenica mora biti zdrava, bez biljnih bolesti i živih skladišnih insekata, bez stranog mirisa, upotrebljiva za ljudsku ishranu.

Ukupne primjese čine: lomljena zrna, zelena zrna, nečistoće organskog i neorganskog porijekla (korovsko sjeme, druge žitarice, dijelovi klasa i stabljike, zemlja, ostale strane primjese), oštećena zrna (nagrižena i pokvarena zrna, tamnoklična zrna, fuzariozna zrna, proklijala zrna). Ukupne primjese utvrđuju se pomoću sita sa uzdužnim otvorima širine 2,0 mm.

Utvrđivanje bruto količine pšenice vrši se na baždarenoj kolskoj vagi sa važećim certifikatom, a vlaga, hektolitar i protein mjere pomoću aparata za brzo analiziranje žitarica koji također mora biti sa žigom, odnosno važećim certifikatom o izvršenom baždarenju.

U slučaju da poljoprivredni proizvođač nije zadovoljan sa utvrđenim kvalitetom ili načinom uzimanja uzorka, kontrolno osoblje je dužno ponoviti proceduru uzorkovanja i analize uz prisustvo poljoprivrednog proizvođača ili njegovog predstavnika na mjestu u trenutku prijema robe.

**CIJENA PŠENICE I UVJETI PLAĆANJA:**

Kotacija kupovnih cijena će biti istaknuta na prijavnici poduzeća Mlin Majić, kao i na Facebook i Web stranici poduzeća ([www.mlin-majic.com](http://www.mlin-majic.com)).

Kotacija kupovnih cijena je važeća sve do objave nove kotacije kupovnih cijena.

U slučaju pada otkupne cijene pšenice tijekom žetve, svim poljoprivrednicima koji su do toga trenutka predali pšenicu biti će obračunato po cijeni pšenice koja je bila aktualna u trenutku predaje pšenice. Ukoliko dođe do povećanja otkupne cijene pšenice, svim poljoprivrednicima koji su pšenicu predali prije povećanja cijene, bit će im obračunato po većim cijenama.

Cijena pšenice će biti formirana na način da će premium klasa imati najveću cijenu dok će IV. klasa imati najmanju cijenu.

Plaćanje odmah po završetku obračuna ili po dogovoru.

**SKLADIŠTENJE**

Poljoprivredni proizvođač ima mogućnost da svoju pšenicu besplatno skladišti u silosima poduzeća Mlin Majić na rok od 60 dana, odnosno najkasnije do 31.08.2025.

Poljoprivredni proizvođač je dužan da se u tom periodu, a najkasnije do 31.08.2025., javi u upravu poduzeća Mlin Majić te se izjasni želi li pšenicu i dalje skladištiti, ili će pšenicu prodati poduzeću Mlin Majić po tada važećem otkupnom cjenovniku. Ako se poljoprivredni proizvođač ne javi najkasnije do 31.08.2025., smatrat će se da je pšenica prodana poduzeću Mlin Majić po važećem cjenovniku otkupa pšenice, te skladištenje za taj period neće biti obračunato. U slučaju da se poljoprivredni proizvođač odluči nakon 31.08.2025. pšenicu prodati trećem licu, bit će mu obračunat trošak prijema, skladištenja i izdavanja pšenice iz silosa uz kalo ulaza i izlaza. Svako dalje skladištenje nakon 31.08.2025. je moguće isključivo samo uz sklapanje ugovora o skladištenju pšenice rod 2025 i bit će obračunato po važećem cjenovniku skladištenja poduzeća Mlin Majić.

**RADNO VRIJEME**

Otkup će se vršiti svakim radnim danom, u početku žetve uključujući i subotu i nedjelju od 8:00 do 22:00 sata.

 ***Uprava poduzeća***

 ***Mlin Majić***